Къэбэрдей-Балъкъэр Республикэм и Iэтащхьэ КIуэкIуэ Ю. А. Унагъуэм, лъагъуныгъэм, зэхуэпэжыным я махуэм теухуа и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
Си гуапэу сынывохъуэхъу махуэшхуэ лъапIэмкIэ — Унагъуэм, лъагъуныгъэм, зэхуэпэжыным я урысейпсо махуэмкIэ!
ЛIэщIыгъуэ куэд лъандэрэ ди лъэпкъхэм къадекIуэкI хабзэщ унагъуэм, Iыхьлыхэм, благъэхэм гулъытэ сытым дежи яхуэщIыныр. Абы дэтхэнэми и зэхэщIыкIыр, гъэсэныгъэр, гурыщIэхэр къеIэт. Унагъуэ тэмэмхэм сабий насыпыфIэхэр къыщохъу, ахэр къэкIуэну зэманым хуэфащэу щагъасэ.
Мы зэманым Къэбэрдей-Балъкъэрым зэкIэлъыкIуэу щызэфIагъэкI псэукIэм и фIагъыр къэIэтыным, бын куэд зиIэ унагъуэхэм ядэIэпыкъуным, узыншагъэр хъумэнымрэ егъэджэныгъэмрэ я IэнатIэхэр егъэфIэкIуэным пыщIа Iуэхухэр. ШколыщIэхэр, сабий садхэр, спорт комплексхэр, щIэныгъэ гуэдзэн щрагъэгъуэт иджырей IуэхущIапIэхэр къызэ- Iуах.
Мы гуфIэгъуэ махуэм ди республикэм ис псоми насып, мамырыгъэ, фIыгъуэ, ефIэкIуэныгъэ яIэну си гуапэщ. Къэбэрдей-Балъкъэрым ис дэтхэнэ зы унагъуэми лъагъуныгъэ, зэгурыIуэныгъэ, пщIэмрэ нэмысымрэ илъыну сохъуэхъу.
Къэбэрдей-Балъкъэр Республикэм
и Iэтащхьэ КIуэкIуэ Юрий.
